CELEX: C2007/056/18
Language: hu
Date: 2007-03-10 00:00:00
Title: C-104/06. sz. ügy: A Bíróság (nyolcadik tanács) 2007. január 18-i ítélete – Az Európai Közösségek Bizottsága kontra Svéd Királyság (Tagállami kötelezettségszegés – Adójogszabályok – Lakóingatlan elidegenítéséből származó többletjövedelemre vonatkozó halasztott adó – EK 18., EK 39. és EK 43. cikk – Az Európai Gazdasági Térségről szóló megállapodás 28. és 31. cikke)

10.3.2007   
            
            
               HU
            
            
               Az Európai Unió Hivatalos Lapja
            
            
               C 56/11
            
         A Bíróság (nyolcadik tanács) 2007. január 18-i ítélete – Az Európai Közösségek Bizottsága kontra Svéd Királyság
   (C-104/06. sz. ügy) (1)
   
   (Tagállami kötelezettségszegés - Adójogszabályok - Lakóingatlan elidegenítéséből származó többletjövedelemre vonatkozó halasztott adó - EK 18., EK 39. és EK 43. cikk - Az Európai Gazdasági Térségről szóló megállapodás 28. és 31. cikke)
   (2007/C 56/18)
   Az eljárás nyelve: svéd
   Felek
   
      Felperes: Európai Közösségek Bizottsága (képviselők: L. Ström van Lier és R. Lyal, meghatalmazottak)
   
      Alperes: Svéd Királyság (képviselő: A. Kruse, meghatalmazott)
   Tárgy
   Tagállami kötelezettségszegés – Az EK 18., 39., 43. cikkének, és 51. cikk első bekezdésének, valamint az EGT-megállapodás 28., 31. és 40. cikkének megsértése – Nemzeti jogszabályok, amelyek alapján új lakóingatlan szerzésekor a saját lakásul szolgáló ingatlan elidegenítéséből elért tőkejövedelemre csak akkor adható halasztott adófizetés, ha az átruházott és az újonnan szerzett lakóingatlan is tagállami területen van
   Rendelkező rész
   
               1)
            
            
               A Svéd Királyság – mivel olyan adójogi rendelkezéseket fogadott el és tartott fenn, mint a jövedelemadóról szóló 1999. évi 1229. törvény (Inkomstskattelagen [1999:1229]) 47. fejezetének rendelkezései, amelyek a magántulajdonban lévő lakóingatlan vagy szövetkezeti ingatlanra vonatkozó lakáshasználati jog elidegenítésekor keletkező többletjövedelemre vonatkozóan a halasztott adófizetést attól a feltételtől teszik függővé, hogy az újonnan szerzett lakóingatlan is Svédországban van – nem teljesítette az EK 18., az EK 39., az EK 43. cikkből, valamint az EGT-megállapodás 28. és 31. cikkéből eredő kötelezettségeit.
            
         
               2)
            
            
               A Svéd Királyságot kötelezi a költségek viselésére.
            
         
      (1)  HL C 96., 2006.4.22.